VS002240
Datum: 2004-08-24T02:00:00.000+02:00
datum_sodbe_i_stopnje: 2009-08-17T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.500 EUR (za vsakega od tožnikov)
opombe: II Ips 291/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 6.800 EUR na 5.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zaposlen.

Opomba: Istočasno je bila dosojena odškodnina zakoncu prvotožnika prav tako zaposlenem!

## Škodni dogodek

Kršena je bila pravica do zdravega življenjskega okolja, ker je količina (kritičnih) imisij hrupa zaradi tovornega prometa po regionalni cesti G1-3/366, na relaciji Pesnica – Lendava, presegla običajne meje.

Stanje je trajalo 50 mesecev (od konca avgusta 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stavba v kateri je stanovanje tožnikov je:

    od ceste oddaljena 2 m, okna spalnice in dnevne sobe gledajo na cesto,

    v neposredni bližini sta dva prehoda za pešce, kjer so posebej hrupno zavirali in speljevali tovornjaki; dodaten hrup je povzročala vožnja tovornih vozil čez udarne jame.

## Kršitev drugih pravic osebnosti

5.500 EUR Kršitev pravice do zdravega življenjskega okolja.

Tožnika sta bila v spornem obdobju zaposlena (v šoli) in zato po 6 oziroma 8 ur dnevno odsotna od doma. Ponoči zaradi hrupa nista mogla spati, bila sta izmučena, nezbrana, nervozna, kar se je obema poznalo tudi pri delu in stikih v službi oziroma z učenci. Tožnik je imel težave pri obveznostih, ki jih je za službo opravljal doma. Komunikacija je bila mogoča le s povišanim glasom. Oken ni bilo mogoče normalno odpirati zaradi izpušnih plinov in hrupa. Zaradi hrupa ni bilo mogoče gledati televizije, radio pa je bilo mogoče poslušati le v kuhinji; pogovori po telefonu so bili okrnjeni, saj si sogovornika komaj slišal.

Posledica čutita še vedno na psihi, v družini se podzavestno še vedno pogovarjajo zelo glasno, tožnica pa se še vedno ponoči prebuja.

---

OZ člen 179, 182